18 Bakeresete botlhe ba boammaaruri ba batla go etsa Modisa yo Mogolo. (Baef. 5:1; 1 Pet. 2:25) Batsadi ke bone ba segolobogolo ba tshwanetseng go itse ponalo ya letsomane la bone—bana ba bone ba ba rategang—le go dira sotlhe se ba ka se kgonang go ba kaela kwa masegong a Jehofa a ba a beetseng. Ka jalo, dira bojotlhe go nna modisa wa bana ba gago ka go tswelela o ba godisetsa mo tseleng ya boammaaruri! Moragonyana, mo lobakeng lo lo kwa tlase ga kgwedi, ke ne ka botsa Mokaulengwe le Kgaitsadi Isiocha gore ba ya leng kwa kerekeng ya bone. Fa ke ne ke ya kwa pokanong ya Basupi ba ga Jehofa lekgetlho la ntlha, ga ke a ka ka tlhaloganya sepe. Setlhogo sa thuto ya Tora ya Tebelo se ne se bua ka go tlhasela ga ga ‘Gogo wa Magogo,’ yo go buiwang ka ene mo bukeng ya boporofeti ya Esekiele. (Esekiele 38:1, 2) Ke ne ke sa tlwaelana le mafoko a le mantsi a a neng a dirisiwa mo go yone, mme le fa go ntse jalo ke ne ke kgatlhilwe ke kafa ke neng ka amogelwa ka lorato ka teng mo e leng gore ke ne ka swetsa ka gore ke boe gape Sontaga se se latelang. Mo pokanong ya bobedi, ke ne ka utlwa go buiwa ka go rera. Ke ne ka botsa Priscilla gore ba ya go rera leng. Ka Sontaga sa boraro ke ne ka tsamaya le bone, ke tshwere Baebele e nnye. Ke ne ke se na kgetsana e ke neng ke ka e dirisa mo tshimong le fa e le dikgatiso tsa Baebele. Le fa go ntse jalo, ke ne ka nna mmoledi wa Bogosi mme ka bega tirelo ya me ya tshimo fa kgwedi eo e fela!